Judecătoarea Adina Daria Lupea, de la secţia penală a Curţii de Apel Cluj, consideră că a fost justificat modul în care Jandarmeria a acţionat la protestul de vineri din Piaţa Victoriei.

FOTO: Facebook

Judecătoarea subliniază că ea, „ca om al legii” nu poate tolera „indisciplina sau violența”.

„Câtă vreme vorbim de proteste violente nu vă așteptați la baloane de săpun”, conchide magistratul.

„Nu vă mai obosiţi să mă convingeți. Susțin tot ce a făcut aseară jandarmeria. A fost absolut justificat răspunsul lor. Ca om al legii, nu am cum tolera indisciplina sau violența. Nu ai cum să răspunzi cu petale de trandafiri la bolovani, fecale, petarde, violente contra jandarmilor. Câtă vreme vorbim de proteste violente nu vă așteptați la baloane de săpun.

Azi arată protestul mai normal. Așa se poate discuta.

Toți cei care aveți un cui împotriva jandarmilor de ieri, vă rog să părăsiți singuri lista mea. M- am săturat să tot fac curăţenii”, a transmis judecătoarea pe pagina sa de Facebook.

Adina Daria Lupea este cunoscută pentru punctele sale de vedere transmise public legat de protestele magistraţilor şi separarea carierelor judecătorilor şi procurorilor.